Document ID: 32013D0378

РЕШЕНИЕ EUPOL COPPS/1/2013 НА КОМИТЕТА ПО ПОЛИТИКА И СИГУРНОСТ
от 9 юли 2013 година
за удължаване на мандата на ръководителя на полицейската мисия на Европейския съюз за палестинските територии (EUPOL COPPS)
(2013/378/ЕС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 38, трета алинея от него,
като взе предвид Решение 2013/354/ОВППС на Съвета от 3 юли 2013 г. относно полицейската мисия на Европейския съюз за палестинските територии (EUPOL COPPS) (1), и по-специално член 9, параграф 1 от него,
като има предвид, че:
(1)
Съгласно Решение 2013/354/ОВППС Комитетът по политика и сигурност е оправомощен, в съответствие с член 38, трета алинея от Договора, да взема необходимите решения с цел упражняване на политически контрол и стратегическо ръководство на полицейската мисия на Европейския съюз за палестинските територии (EUPOL COPPS), включително решението за назначаване на ръководител на мисията.
(2)
С Решение 2013/354/ОВППС срокът на EUPOL COPPS бе удължен до 30 юни 2014 г.
(3)
На 3 юли 2012 г. Комитетът по политика и сигурност прие Решение EUPOL COPPS/1/2012 (2) за назначаване на г-н Kenneth DEANE за ръководител на EUPOL COPPS от 1 юли 2012 г. до 30 юни 2013 г.
(4)
На 14 юни 2013 г. върховният представител на Съюза по въпросите на външните работи и политиката на сигурност предложи мандатът на г-н Kenneth DEANE като ръководител на EUPOL COPPS да бъде удължен от 1 юли 2013 г. до 30 юни 2014 г.,
ПРИЕ НАСТОЯЩОТО РЕШЕНИЕ:
Член 1
Мандатът на г-н Kenneth DEANE като ръководител на полицейската мисия на Европейския съюз за палестинските територии (EUPOL COPPS) се удължава до 30 юни 2014 г.
Член 2
Настоящото решение влиза в сила в деня на приемането му.
Прилага се от 1 юли 2013 г.
Съставено в Брюксел на 9 юли 2013 година.

Labels: 18
15